Diari Oficial de la Generalitat Valenciana


Sumari del DOGV 8651, del 08-10-2019 (2019/9453)

Extracte de la Resolució de 12 de setembre de 2019, del rector, per la qual es convoca la quarta edició del Concurs universitari als millors informes tècnics en valencià fets per estudiants sobre el IV Workshop d'Economia Valenciana, que tindrà lloc els dies 17 i 18 d'octubre de 2019, i que es regirà per les bases que figuren en l'annex I d'aquesta resolució.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8651

Data del DOGV
:   08-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9453


Data del document
:   12-09-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 12 de setembre de 2019, del rector, per la qual es convoca la quarta edició del Concurs universitari als millors informes tècnics en valencià fets per estudiants sobre el IV Workshop d'Economia Valenciana, que tindrà lloc els dies 17 i 18 d'octubre de 2019, i que es regirà per les bases que figuren en l'annex I d'aquesta resolució. [2019/9453]  
BDNS (identif.): 475810.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Hi poden participar:  
Tots els estudiants matriculats en el curs 2019-2020 a la UPV, en qualsevol dels graus o màsters, que complisquen els requisits exigits en les bases per a cada categoria de premis (Bases del quart concurs universitari als millors informes tècnics en valencià fets per estudiants sobre el IV Workshop d'Economia Valenciana).  
  
Segon. Objecte  
L'objecte d'aquesta convocatòria és promoure l'ús del valencià en l'activitat acadèmica i disposar de relats en valencià d'esdeveniments d'interès científic, acadèmic i social  
  
Tercer. Bases reguladores  
Accessibles en IV Concurs universitari als millors informes tècnics en valencià.  
  
Quart. Import  
La dotació econòmica global per a aquest tipus de premi és de 900 euros, a càrrec de l'oficina gestora 257165065 (Servei de Promoció i Normalització Lingüística).  
El primer premi està dotat amb 600 euros i el segon amb 300 euros.  
  
  
Cinqué. Termini de presentació de sol·licituds  
Per a presentar els treballs cal emplenar el formulari «IV Concurs informes tècnics 2019» de la Intranet, apartat «Serveis, Servei de Promoció i Normalització Lingüística». Els treballs s'han d'adjuntar al formulari a partir del dia 19 d'octubre fins al 4 de novembre de 2019.  
  
  
València, 12 de setembre de 2019.- El rector: Francisco José Mora Mas.